Den Vest-Sjællandske Avis, 1831-01-18
Hr. von Niemceviez har skiænket Fædrenelandet 4000 Polske Gylden og en Persisk Sabel for den som først udmærker sig meest i Kampen. -Der er blevet forordnet i Varschau en 40 Timers Andagt, ved hvilken Leilighed Provsten Kotovskiholdt en Tale, hvori han søgte at bevise, at Gud hielper den, som holder sig til ham, og anførte mange Exempler af den Polske Historie paa hvorledes Polakkerne i fordums Dage i Tillid til Gud udførte utallige Underværker af Tapperhed. Han opfordrede nu Jndvaanerne til frivillig at arbeide paa Forskandsningerne omkring Varschau. Denne Tale havde den Virkning, at hele Lang af Haandværksfolk rykkede ud af Byen med Provsten og flere andre Geistlige i Spidsen for at arbeide paa Værkerne. Ogsaa Munkene med Nationalkokarder paa deres Kabudser have taget Deel i dette Arbeide. Endeel Remonteheste bestemte for det Polske Kavallerie skulle allerede være faldne i Russernes Hænder. - Dictatoren er afreist til Fæstningen Modlin for at tage Arbeiderne paa Fæstningsværkerne i Øiesyn, som skulle drives med stor Virksomhed. Han har den 3die Januar atter udstædet en Proklamation til de Polske Tropper, hvori han formaner dem til at tilsidesætte at personlig Jnteresse og til Enighed. De politiske Klubber i Varschau holde endnu bestandig deres Møder, hvori der deels bliver talt og deels siunget patriotiske Sange. – Der synes imidlertid ved al denne Enthusiasme ikke at herske den i en saa overordentlig kritisk Tidspunkt saa høist fornødne Enighed i Landet; selv i de poiske Blade læses Besværinger over Dictaturen som en ufornøden Foranstaltning, deels klages over Dictatorens Strenghed, deels over Mangel paa Virksomhed fra Regieringens Side, og endelig over Mangel paa Orden imellem Folket selv. Men i en Skrivelse fra Varschau af 4de Januar hedder det at Partier vel maae finde Sted i Polen, som i ethvert repræsentativt Rige; men at Landets Tilstand desuaget er tilfredsstillende. Jntet Forræderie, ingen Tragten efter at forene sig med Rusland finder Sted. Den gives egentlig kun to Hovedpartier; det moderate som allene forlanger at de polske Provinser, som Rusland har frataget Kongeriget skulle forenes med det, og at Constitutionen ikke skal være for et Syns Skyld, men blive fuldkommen exeqveret: men at naar dette tilstaaes, at da Polen skal forblive under det nærværende Dynastie og i evigt Forbund med Rusland. For dette Partie erklærer sig den nærværende Regiering i Polen. Det andet Partie forlanger en aldeles Uafhængighed. For dette erklære sig Landbuddenes Kammer, Armeen, Landadelen, Ungdommen og mange talentfulde Mænd. Dette Parties Organ er Bladet den Polske Coureer, som nylig i et sværmende Stykke har opfordret Nationen til at gaae offensiv tilværks at bryde ufortøvet ind med en tredobbelt Styrke i Volhynien, Lithauen og Ukraine, da Armeen saa vil overalt finde Tilhængere og blive i en grændseløs Grad forstørret. Først Krig raaber dette Blad, i Øieblikket Krig, og derpaa Underhandlinger. Krigen er retfærdig fordi den er nødvendig, og Vaabnene ere hellige for der er intet andet Haab tilbage end det som er bygget paa Vaabenmagt. Man er misfornøiet med Regieringen, fordi den ikke umiddelbar har bekiendtgjort den Russiske Keisers Proclamation; men først har ladet den oversætte efter de Preussiske Aviser. De Polske Aviser udbrede det sikkert falske Rygte, at den Russiske General Pahlen har villet ophæve det Lithauiske Corps under General Rosens Commando, hvorved det er kommet til en Fægtning, hvorved 4000 Lithauer og 8000 Russere vare faldne, og hvorpaa Gen. Rosen tilligemed sit hele Corps havde paasat sig den hvide Kokarde. Andre Rygter og Tumulter af de Studerende i Vilna og om at de Russiske Tropper, som skulle marschere til de sydlige Provinser forhindres af Sneen og Cholera fra at rykke frem maae alle holdes for tvivlsomme. Derimod skal det være sikkert at Kiøbmandskabet i Petersborg og Moskau har tilbudt den Russiske Keiser 18 Millioner Sølvrubler til Krigsomkostninger, og at de Kurlandske Stænder have tilbudt ham 12000 forspændter Slæder for at transportere Soldaterne. Det Engelske Blad Times ønsker Polakkerne al muelig Held i Retfærdighedens Frihedens og Menneskelighedens Navn, men holder dog for at Folkeretten ikke kan tillade England at understøtte dem. Men det Franske Blad Messager, som har antaget paa nogen Tid en halv officiel Characteer, har udførlig søgt at deducere at Jkke=Jnterventionsprincipet ogsaa bør anvendes paa Polen, og yttrer det Haab, at Frankerige og England ville gribe til Jnetiativer hos de andre store Magter for at giøre det Petersborgske Cabinet Forestillinger i den Anledning; og naar Rusland i ke vil give disse Gehør, saa kan man tidlig eller sildig forvente en almindelig Krig, for at faae Polen oprettet igien paa nye i sin hele gamle Udstrækning.